PATVIRTINTA

 Klaipėdos rajono savivaldybės mero

 2019 m. balandžio 24 d. potvarkiu Nr. MV-27

**KLAIPĖDOS RAJONO SAVIVALDYBĖS**

**MERO PATARĖJO PAREIGYBĖS APRAŠYMAS**

**I SKYRIUS**

**PAREIGYBĖS CHARAKTERISTIKA**

1. Klaipėdos rajono savivaldybės mero patarėjas (toliau – mero patarėjas) yra politinio

(asmeninio) pasitikėjimo valstybės tarnautojas.

**II SKYRIUS**

**PASKIRTIS**

2. Mero patarėjo pareigybė reikalinga patarti savivaldybės merui verslo, žemės ūkio ir kaimo plėtros, strateginio planavimo ir investicijų, nevyriausybinių organizacijų veiklos bei ryšių su visuomene klausimais.

**III SKYRIUS**

**VEIKLOS SRITIS**

3. Šias pareigas einančio valstybės tarnautojas vykdo bendrosios veiklos srities – verslo, strateginio planavimo ir investicijų, nevyriausybinių organizacijų politikos koordinavimo funkcijas.

**IV SKYRIUS**

**SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI**

4. Valstybės tarnautojas, einantis šias pareigas, turi atitikti šiuos specialiuosius reikalavimus:

4.1. turėti aukštąjį universitetinį arba jam prilygintą išsilavinimą;

 4.2. turėti ne mažesnę kaip 3 metų darbo patirtį viešojo administravimo srityje;

4.3. išmanyti Lietuvos Respublikos teisės aktus, reglamentuojančius vietos savivaldą, viešąjį administravimą, valstybės tarnybą, visuomenės informavimą, dokumentų valdymą ir kitus su vykdomomis funkcijomis susijusius teisės aktus;

4.4. gebėti sklandžiai dėstyti mintis raštu ir žodžiu;

4.5. mokėti dirbti šiomis kompiuterinėmis programomis: MS Word, MS Outlook, Internet Explorer;

4.6. gebėti kaupti, sisteminti ir apibendrinti informaciją.

**V SKYRIUS**

**ŠIAS PAREIGAS EINANČIO VALSTYBĖS TARNAUTOJO FUNKCIJOS**

5. Siekdamas užtikrinti efektyvų savivaldybės strateginių tikslų įgyvendinimą šias pareigas einantis valstybės tarnautojas vykdo šias funkcijas:

5.1. analizuoja verslo bei darbo rinkos situaciją rajone, teikia pasiūlymus dėl verslo plėtros galimybių;

5.2. analizuoja ir teikia pasiūlymus dėl savivaldybės valdomų įmonių veiklos ir valdysenos gerinimo;

5.3. dalyvauja rengiant ir įgyvendinant savivaldybės strateginio planavimo dokumentus ir investicinius projektus;

5.4. analizuoja nevyriausybinių organizacijų veiklą, teikia pasiūlymus dėl vietos valdžios ir nevyriausybinio sektoriaus bendradarbiavimo galimybių;

5.5. analizuoja ir teikia pasiūlymus dėl gyventojų įtraukimo į sprendimų priėmimą ir bendradarbiavimo galimybių;

5.6. analizuoja ir teikia pasiūlymus dėl viešųjų paslaugų prieinamumo ir kokybės didinimo, efektyvaus savivaldybės darbo organizavimą;

5.7. mero pavedimu rengia atsakymus į piliečių prašymus, pagal kompetenciją teikia konsultacijas fiziniams ir juridiniams asmenims;

5.8. pagal savo kompetenciją analizuoja (esant poreikiui – rengia) Savivaldybės tarybos sprendimų, mero potvarkių projektus, nagrinėja savivaldybės merui adresuotus raštus, kitus dokumentus, prireikus teikia išvadas, rengia atsakymus;

5.9. dalyvauja mero rengiamuose pasitarimuose, Savivaldybės tarybos, komitetų, komisijų, darbo grupių posėdžiuose, teikia merui informaciją ir pasiūlymus savo kompetencijos klausimais;

5.10. mero pavedimu atstovauja Savivaldybei kitose valstybės ir savivaldybių institucijose, įstaigose, įmonėse ir organizacijose Lietuvoje bei užsienyje;

 5.11. vykdo kitus mero pavedimus, susijusius su Savivaldybės strateginių tikslų įgyvendinimu.

**VI SKYRIUS**

**ŠIAS PAREIGAS EINANČIO VALSTYBĖS**

**TARNAUTOJO PAVALDUMAS**

6. Šias pareigas einantis valstybės tarnautojas tiesiogiai pavaldus savivaldybės merui.

**SUSIPAŽINAU**

\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_

 (Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_

 (data)